Tom Regan

Tom Regan (født 28. november 1938, død 17. februar 2017) var en amerikansk filosof som spesialisterte seg innen teori om dyrs rettigheter. Han var professor emeritus ved North Carolina State University, der han underviste fra 1967 til 2001.Regan gav ut flere bøker om dyrs rettigheter, blant annet The Case for Animal Rights (1983). Regan argumenterer for at ikke-mennesker er "subjects-of-a-life" (subjekter i eget liv), og at alle rettigheter mennesker har som er uavhengig av deres rasjonelle evne, må også gjelde for dyr. Fra 1985 var han, sammen med kona Nancy, president og grunnlegger av organisasjonen "Culture and Animals Foundation". 


== Karriere og interessefelt ==
Regan studerte ved Thiel College til 1960, tok mastergrad i 1962 og doktorgrad i 1966 ved University of Virginia. Han underviste i filosofi fra 1967 til han pensjonerte seg i 2001.
På 1980-tallet utgav Regan tre bøker om G. E. Moores filosofi. Regan baserte bøkene på forelseninger og upubliserte notater fra Moore.


== Dyrs rettigheter ==
I  The Case for Animal Rights argumenterer Regan for at dyr har moralske rettigheter. Han tar utgangspunkt i tradisjonen etter Immanuel Kant, men forkaster ideen om at rettigheter er basert på rasjonalitet. Regan påpeker at spedbarn eller mentalt forstyrrede eller syke ikke er rasjonelle men likevel har en iboende verdi.
Det avgjørende hos mennesket er, ifølge Regan, ikke rasjonalitet men at det at vi har et liv som betyr noe for oss, uavhengig av hva det betyr for andre. Dyr har også liv som betyr noe for dem, og bør derfor ifølge Regan, aldri behandles bare som et middel for andre, men bør ha noen grunnleggende rettigheter.
Regan mener at det vil oppstå konflikter der den enes rett til å ikke bli skadet kan føre til at andre blir skadet. Hvis konflikten oppstår må man i minst mulig grad overstyre andres rett, og prinsippet bør være at den som konflikten slår dårligst ut for bør tas mest hensyn til. Dette gjelder også dyr. Regan påpeker at at dyr som dør fører til færre negative konsekvenser enn om et friskt menneske dør. En sunn hund vil likevel ha flere muligheter til et godt liv enn et døende menneske i koma.Samtidig sier Regan at en ulv ikke er et moralsk vesen, så selv om en sau har grunnleggende rettigheter, så har ulven ingen forpliktelser til å følge disse.Regan mener at dyr må behandles med respekt, og at det burde være forbudt å avle dyr til mat, som forsøksdyr eller å drive jakt.


== Utgivelser ==


=== Bøker ===
Understanding Philosophy. Encino, California: Dickenson Publishing Co. 1975. ISBN 978-0822101222.
Animal Rights and Human Obligations; with Peter Singer. Englewood Cliffs: New Jersey: Prentice Hall. 1976. ISBN 978-0130375315
All That Dwell Therein: Essays on Animal Rights and Environmental Ethics. Berkeley: University of California Press. 1982. ISBN 978-0520045712.
The Case for Animal Rights. Berkeley: University of California Press. 1983. ISBN 978-0520049048.
Animal Sacrifices: Religious Perspectives on the Use of Animals in Science. Philadelphia: Temple University Press. 1986. ISBN 978-0877224112.
Bloomsbury's Prophet: G. E. Moore and the Development of His Moral Philosophy. Philadelphia: Temple University Press. 1986. ISBN 978-0877224464.
G. E. Moore: The Early Essays; edited by Tom Regan. Philadelphia: Temple University Press. 1986. ISBN 978-0877224426.
The Struggle for Animal Rights. Clarks Summit, Pennsylvania: International Society for Animal Rights. 1987. ISBN 978-0960263219.
The Thee Generation: Reflections on the Coming Revolution. Philadelphia: Temple University Press. 1991. ISBN 978-0877227724.
G.E. Moore: The Elements of Ethics; edited and with an introduction by Tom Regan. Philadelphia: Temple University Press. 1991. ISBN 978-0877227700.
Defending Animal Rights. Illinois: University of Illinois Press. 2000. ISBN 978-0252026119.
The Animal Rights Debate; with Carl Cohen. Lanham, Maryland: Rowman & Littlefield. 2001. ISBN 978-0847696635.
Animal Rights, Human Wrongs: An Introduction to Moral Philosophy. Lanham, Maryland: Rowman & Littlefield. 2003. ISBN 978-0742533547.
Empty Cages: Facing the Challenge of Animal Rights. Lanham, Maryland: Rowman & Littlefield. 2004. ISBN 978-0742533523.
Other Nations: Animals in Modern Literature; with Andrew Linzey. Waco, Texas: Baylor University Press. 2010. ISBN 978-1602582378.
Maud's Place and Other Southern Stories. Morrisville, North Carolina: Lulu Press Inc. 2014. ISBN 978-1304292544.
A Better Life and Other Pittsburgh Stories. Morrisville, North Carolina: Lulu Press Inc. 2014. ISBN 978-1304292339.


=== Filmer ===
We Are All Noah (1986)
Voices I Have Heard (1988)


== Se også ==
Dyrerettigheter
Peter Singer


== Referanser ==


== Eksterne lenker ==
(en) Offisielt nettsted 
(en) Tom Regan – kategori av bilder, video eller lyd på Commons 
(en) Tom Regan på Internet Movie Database